Diari Oficial de la Generalitat Valenciana


Sumari del DOGV 3972, del 03-04-2001 (2001/2718)

Informació pública de l'alternativa tècnica del programa d'actuació integrada per al desenvolupament de la unitat d'execució Lluca-Rafalet 4 del Pla General d'Ordenació Urbana de Xàbia, juntament amb els corresponents projecte de reparcel·lació, projecte d'urbanització i estudi de seguretat i salut.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3972

Data del DOGV
:   03-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2718


Organisme emissor
:   Notaria de Luis Aparicio Marbán

Tipus de document
:   Anunci

Informació pública de l'alternativa tècnica del programa d'actuació integrada per al desenvolupament de la unitat d'execució Lluca-Rafalet 4 del Pla General d'Ordenació Urbana de Xàbia, juntament amb els corresponents projecte de reparcel·lació, projecte d'urbanització i estudi de seguretat i salut. [2001/Q2718]
  
Luis Aparicio Marbán, notari del Col·legi de València, amb residència a Xàbia, districte de Dénia, done fe que he sigut requerit per la companyia mercantil Construcciones Gisbert Cholbi, SL, amb domicili a Xàbia (Alacant), al carrer de l'Esparteria, número 1, amb el codi d'identificació fiscal número V27293719, per a la protocol·lització de l'alternativa tècnica d'un programa d'actuació integrada per al desenvolupament de la unitat d'execució Lluca-Rafalet 4 del Pla General d'Ordenació Urbana de Xàbia, juntament amb els corresponents projecte de reparcel·lació, projecte d'urbanització i estudi de seguretat i salut, de conformitat amb l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística. I, mitjançant aquest edicte, es fa constar:
  
1. Objecte i característiques essencials de la iniciativa: es pretén el desenvolupament urbanístic de la unitat d'execució Lluca-Rafalet 4 del Pla General d'Ordenació Urbana de Xàbia, la reparcel·lació de l'àmbit d'actuació objecte de programació; la cessió a l'administració dels terrenys que li corresponguen per llei, l'adjudicació de les parcel·les resultants de la reparcel·lació als propietaris afectats segons els seus drets i la completa urbanització de l'àmbit d'actuació proposat pel propi programa.
  
2. La documentació aportada per l'entitat promotora del programa per a la protocol·lització d'aquest s'identifica com a alternativa tècnica del programa d'actuació integrada de la unitat d'execució Lluca-Rafalet 4 de Xàbia, juntament amb el projecte de reparcel·lació, projecte d'urbanització i estudi de seguretat i salut de la unitat d'execució esmentada.
  
La notaria on es troba protocol·litzada la documentació esmentada està situada a Xàbia (Alacant), carrer de l'Historiador Chabàs, 1, 1. Aquesta documentació se sotmet a informació pública pel termini de 20 dies, comptadors des de l'endemà d'aquell en què aparega publicat aquest edicte en el Diari Oficial de la Generalitat Valenciana, durant el qual qualsevol persona podrà comparéixer en aquesta notaria per a sol·licitar que se li exhibisca l'acta de protocol·lització de la documentació expressada o obtenir una còpia d'aquesta a càrrec seu.
  
3. S'adverteix que la pròpia alternativa tècnica del programa d'actuació integrada de la UE Lluca-Rafalet 4 i els projectes de reparcel·lació i d'urbanització i estudi de seguretat i salut adjunts a aquesta es troben dipositats així mateix a l'Ajuntament de Xàbia. Així com que, en un termini idèntic de 20 dies, comptadors des de l'endemà d'aquell en què aparega publica l'edicte en el Diari Oficial de la Generalitat Valenciana, hi ha la possibilitat de consultar a l'Ajuntament de Xàbia les actuacions derivades de la documentació dipositada davant d'aquest. I, igualment, de presentar davant d'aquest en un termini idèntic, per a incorporar-les-hi, tant al·legacions com alternatives tècniques que pretenguen competir amb l'exposada al públic. Així com la possibilitat de presentar proposicions juridicoeconòmiques per a executar qualsevol de les alternatives presentades.